kardosdrur/scandi-wiki huggingface dataset:
Regeringen Erna Solberg

Regeringen Erna Solberg var Norges regering fra 16. oktober 2013 til 14. oktober 2021. Regeringen havde Erna Solberg som statsminister og regeringschef.

Frem til 17. januar 2018 var Erna Solbergs regering en mindretalsregering som bestod af ministre fra Høyre og Fremskrittspartiet (FrP). Den blev også kaldt Høyre–FrP-regeringen og den "blåblå" regering, og den baserede sig på en samarbejdsaftale med Venstre og Kristelig Folkeparti (KrF).

Den 17. januar 2018 blev regeringen udvidet med Venstre og blev derefter kaldt den "blågrønne" regering.

Den 22. januar 2019 blev regeringen yderligere udvidet med Kristelig Folkeparti, og blev den første borgerlige flertalsregering siden 1985.

Den 24. januar 2020 gik FrP ud af regeringen, og blev derved det første parti i Norges historie som har forladt en siddende regering. Regeringen fortsatte at styre på grundlag af Granavolden-erklæringen.

Regjeringen tiltrådte efter den borgerlige valgsejr ved stortingsvalget i 2013 og fik fornyet tillid efter stortingsvalget 2017. Stortingsvalget 2021 gav imidlertid et rødgrønt flertal. Regeringen Solberg søgte afsked 12. oktober 2021 og fortsatte som forretningsministerium frem til Regeringen Jonas Gahr Støre overtog regeringsmagten 14. oktober 2021.

Sammensætning 

|}

Referencer

Eksterne henvisninger 
 Regjeringens medlemmer. Regjeringen.no
 Solbergs vanskelige ferd

Norske regeringer
Raggare!

Raggare! (er i Storbritannien udgivet som Blackjackets) er en svensk dramafilm, der blev vist første gang i de svenske biografer den 13. november 1959. Den er instrueret af Olle Hellbom.

Plot 
En bande af unge bilinteresserede (raggare) hænger ud i en café udenfor Stockholm. Den smarteste af disse unge kidkapper sin kæreste, da han opdager, at hun hænger ud med personer fra en anden bande.

Referencer

Eksterne henvisninger 
 

Dramafilm fra Sverige
Svenske film fra 1959
Film instrueret af Olle Hellbom
Olle Hellbom

Nils Olof "Olle" Hellbom (8. oktober 1925 – 5. juni 1982) var en svensk filminstruktør, filmproducer og forfatter. Han er mest kendt for at have instrueret filmatiseringen af bøgerne om Astrid Lindgren. Hans film fra 1960 Alla vi barn i Bullerbyn deltog ved den 2. Moskvas internationale filmfestival. Han vandt i 1978 ved den 14. Guldbagge Awards prisen for bedste instruktør for hans film Brødrene Løvehjerte.

Filmografi

Instruktør 
 1957 - Mästerdetektiven Blomkvist lever farligt
 1959 - Raggare!
 1960 - Alla vi barn i Bullerbyn
 1964 - Vi på Saltkråkan (TV-serie)
 1964 - Tjorven, Båtsman och Moses
 1965 - Tjorven och Skrållan
 1966 - Tjorven och Mysak
 1967 - Skrållan, Ruskprick och Knorrhane
 1969 - Pippi Langstrømpe (TV-serie)
 1970 - Pippi Långstrump på de sju haven
 1970 - På rymmen med Pippi Långstrump
 1971 - Emil fra Lønneberg
 1972 - Nye løjer med Emil fra Lønneberg
 1973 - Emil och griseknoen
 1974 - Världens bästa Karlsson
 1977 - Brødrende Løvehjerte
 1981 - Rasmus på luffen

Forfatter 
 1951 - Kvinnan bakom allt
 1951 - Hon dansade en sommar
 1955 - Resa i natten
 1980 - To Be a Millionaire
 1981 - Tuppen

Producer 
 1981 - Tuppen
 1976 - Mina drömmars stad
 1975 - En kille och en tjej
 1972 - Mannen som slutade röka

Referencer

Eksterne henvisninger 
 
 

Filmproducere fra Sverige
Filminstruktører fra Sverige
Nederweert

Nederweert (; ) er en kommune og en by, beliggende i den sydlige provins Limburg i Nederlandene. Kommunens areal er på 101,78 km², og indbyggertallet er på 16.786 pr. 1. april 2016.

Kernerne 
Nederweert Kommunen består af følgende landsbyer og bebyggelser:
Nederweert, Ospel, Ospeldijk, Nederweert-Eind en Leveroy

Naturområder 
Nederweert Kommunen bliver gennemskåret af to floder (Zuid-Willemsvaart, Noordervaart) og en kanal (Wessem-Nederweertkanaal). Desuden er der nogle parker: Nationaal Park De Groote Peel, Weerterbos og Sarsven en De Banen.

Galleri

Eksterne henvisninger 

 Kommunens hjemmeside 
 Nederweert24.nl 
 Ni-jwieert24.nl 
 Stichting Geschiedschrijving Nederweert - byens historie 
 Kort af 1868 og Satellitbillede 2006 

 
Byer i Limburg
Kommuner i Limburg
Nuth

Nuth () er en kommune og en by, beliggende i den sydlige provins Limburg i Nederlandene. Kommunens areal er på 32,63 km², og indbyggertallet er på 15.385 pr. 1. april 2016.

Kernerne 
Nuth Kommunen består af følgende landsbyer og bebyggelser.

Galleri

Eksterne henvisninger 

 Kommunens hjemmeside  

 
Byer i Limburg
Kommuner i Limburg
NASA World Wind

NASA World Wind er en open-source (udgivet under NOSA-licens) virtuel globus først udviklet af NASA i 2003 til brug på personlige computere og derefter videreudviklet med open source-fællesskabet siden 2004. Den originale version blev udviklet på .NET Framework, der kun kunne køres på Microsoft Windows. Den nyere Java-version, World Wind Java, er cross-platform.

Det viser NASA- og USGS-billeder (United States Geological Survey) på en 3D-model af Jorden og Mars.

Brugeren kan rotere planeten og zoome ind og ud. Stednavne og politiske grænser kan slås til og fra.  Programmet kan også vise billeder fra andre kortservere som er kompatible med OpenGIS Web Mapping Service.

Blue marble-datasæt i lav opløsning er inkluderet i den oprindelige download af programmet. Når brugeren zoomer ind på specielle områder indlæses højtopløselige billeder fra NASAs servere.

Andre data som kan projiceres på globussen inkluderer landegrænser, stednavne og linjer som viser længde- og breddegrader.

Se også 
 Google Earth

Eksterne henvisninger 

 Officiel hjemmeside 
 NASA World Wind Java 
 NASA World Wind.NET (legacy) på SourceForge

NASA-programmer
Fri software
Geoinformatik
Herman Gellin

Herman Gellin (født 4. november 1895 i Stockholm, død 3. januar 1965) var en svensk-dansk harmonikaspiller og revydirektør.

Gellin vandt som 14-årig en international harmonikakonkurrence i fødebyen Stockholm. Han blev uddannet inden for handel og kom til København få år senere. Her havde han forretning 1917-1918, inden han fandt sammen med Ernst Borgstrøm, med hvem han optrådte på harmonika over hele verden. Blandt andet optrådte parret også i Cirkusrevyen, og Gellin kom efterhånden til at blive mere engageret i den forretningsmæssige del af dansk revy. Således blev han direktør for Helsingør Revyen i 1956 og igen i 1962-1964.

Eksterne henvisninger 
 

Teaterledere fra Danmark
Harmonikaspillere
Personer fra Stockholm
Dipelta

Dipelta er en lille slægt med 3-4 arter, som er udbredt (endemiske) i Kina. Det er løvfældende buske med kortstilkede blade, som har hel eller svagt tandet rand. Blomsterne sidder samlet i endestillede aks eller toppe på kortskud, der blev dannet året før. Blomsterne er klokkeformede og svagt uregelmæssige (énsymmetriske), dvs. tolæbede. De 4-5 kronblade er rosenrøde eller lysegule på ydersiden. Frugten er en kapsel med to frø.

 Dipelta ventricosa
 Dipelta yunnanensis

Note

Galleri 

 

Gedeblad-familien
Atresi

Atresi er manglende kanaldannelse i de naturlige legemsåbninger eller i tarmkanalen, under fosterudviklingen. 

Som eksempel kan nævnes koanal atresi, som er en sjælden medfødt sygdom med aflukning af den bageste del af næsehulen mod næsesvælget. For omkring 7 % af børnene med atresi er det en del af det såkaldte CHARGE-syndrom (kolobom i øjet, hjertesygdom, atresi, retarderet vækst, genital abnormalitet og øredeformitet). Sygdommen optræder oftest tilfældigt hos 1:8000 af nyfødte. Lidt over halvdelen er dobbeltsidige og opdages derfor straks efter fødslen på grund af akut vejrtrækningsbesvær, hvor barnet kun kan få vejret, når det skriger. Ved ensidig atresi opdages denne først senere omkring 1-2 årsalderen. Atresi behandles med kirurgi.

Eksterne kilder og henvisninger

Therese Ovesen og Christian von Buchwald. Lærebog i Øre-næse-hals-sygdomme og hoved-hals-kirurgi 2. udgave. 2014. Munksgaard.
 Misdannelser i tarmkanalen på sundhedsguiden.dk
Medfødte misdannelser, deformiteter og kromosomafvigelser
Diana Hajiyeva

Diana Hajiyeva (aserbajdsjansk: Diana Hacıyeva), også kendt under kunstnernavnet Dihaj er en aserbajdsjansk sangerinde. Hun er blevet udvalgt til at repræsentere Aserbajdsjan i Eurovision Song Contest 2017. Hun var også med i 2016 som korsanger.

Referencer

Eksterne henvisninger 

Sangere fra Aserbajdsjan
Popmusikere fra Aserbajdsjan
Deltagere ved Eurovision Song Contest 2017
Aserbajdsjans Eurovision Song Contest-deltagere
Kvindelige kunstnere fra Aserbajdsjan
Tumucumaque Nationalpark

Tumucumaque Nationalpark () er et naturreservat i Brasilien. Nationalparken ligger i kommunen Laranjal do Jari i delstaten Amapá, i den nordlige del af landet, 2100 km nord for hovedstaden Brasilia. Tumucumaque Nationalpark har et areal på mere end  km², som gør det til verdens største tropiske regnskovs nationalpark og større end Belgien.

Nationalparken 

I området omkring Tumucumaque Nationalpark vokser hovedsagelig stedsegrønne løvskove. Området omkring Tumucumaque Nationalpark er næsten ubeboet, med mindre end to indbyggere pr. km², og har tropisk monsun klima. Den årlige gennemsnitlige temperatur i området er 21 °C. Den varmeste måned er oktober, hvor den gennemsnitlige temperatur er 23 °C og den koldeste er februar med 20 °C. Den gennemsnitlige årlige nedbør er 2391 millimeter. Den mest regnfulde måned er februar med et gennemsnit på 350 mm nedbør, og den tørreste er november med 63 mm nedbør.

Beliggenhed 

Det beskyttede område er 59.000 km² inklusiv "Amazonparken i Guyana", en nationalpark i Fransk Guyana, og med de øvrige store beskyttede områder i det nordlige Pará, som "Grão-Pará økologiske station" (), "Maicuru Naturreservat" () og andre, er området det absolut største beskyttede område i Amazonas. Dette gør Guyana-skjoldet til en af bedste beskyttede og største økologiske korridorer af tropisk regnskov i verden. Området er ubeboet og af høj økologisk værdi: de fleste dyrearter, hovedsagelig fisk og vandfugle, er endemiske. Parken er et habitat for jaguarer, primater, vandskildpadder og harpy ørne.

Det højeste punkt på den brasilianske delstat Amapá på 701 moh. ligger i parken.

Historie 

I 1964 indledte den dansk-brasilianske ornitolog Johan Dalgas Frisch en kampagne for at skabe en nationalpark i Tumucumaque bjergene, der udråbtes til Tumucumaque Nationalpark den 23. august 2002 af præsident Artur da Costa e Silva, efter samarbejde med WWF.
Parken er en del af Amapá Biodiversitet korridor, oprettet i 2003.
Bevarelsesenheden understøttes af Programmet for Amazonregionens beskyttede område ().

Referencer 

Brasiliens geografi
Etableret i 2002
Nationalparker i Brasilien
Universitetsparken Station

Universitetsparken Station er en letbanestation i Aarhus midtby. Strækningen mellem Aarhus H og Universitetshospitalet, hvor stationen ligger, åbnede den 21. december 2017. Mens byggeriet stod på havde den arbejdsnavnet Universitetet Station, ikke at forveksle med naboen, Aarhus Universitet Station, der gik under arbejdsnavnet Rytterstenen Station.

Stationen ligger på Nørrebrogade, hvor sporene er anlagt i midten af gaden. Selve stationen er udformet som en øperron mellem sporene. Adgang sker via en gangtunnel og trapper hhv. elevator, i modsætning til de øvrige stationer, hvor adgang sker via fodgængerfelter. Midt på perronen er der en simpel overdækning med bænke og en rejsekort-billetautomat. Stationens udformning bærer i øvrigt præg af, at gaden har en stor stigning, hvorfor perronen skråner en del. Stationen ligger ud for Aarhus Universitet med tilstødende kollegier og Universitetsparken. Desuden ligger der en række boligblokke i området.

Galleri

Noter 

Stationer på Aarhus Letbane
Etableret i 2017
Aarhus Universitet Station

Aarhus Universitet Station, med undernavnet Ringgaden, er en letbanestation på Trøjborg i Aarhus. Stationen ligger på Randervej ved krydset med Nordre Ringgade. Stationen er anlagt midt på Randersvej og består af to sideliggende perroner. De er anbragt på hver sin side af krydset med en placering umiddelbart efter dette set i forhold til køreretningen. Adgang sker via fodgængerfelterne i krydset. På hver perron er der en kort overdækning med bænke og en rejsekort-billetautomat.

Omgivelserne er generelt præget af Aarhus Universitet og forskellige tilknyttede institutioner. Et skilt på stationen fortæller, hvordan universitet blev oprettet i 1928 og flyttede til det der nu hedder Universitetsparken i 1930'erne. Universitet har nu 42.000 studerende og 11.500 medarbejdere fordelt på dets forskellige afdelinger.

Strækningen mellem Aarhus H og Universitetshospitalet, hvor stationen ligger, åbnede den 21. december 2017. Mens letbanen blev bygget havde den arbejdsnavnet Rytterstenen Station, mens naboen Universitetsparken Station til gengæld hed Universitetet Station. Rytterstenen er et mindesmærke for Rytterfægtningen ved Aarhus, der fandt sted i området 31. maj 1849 som et led i Treårskrigen.

Galleri

Noter 

Stationer på Aarhus Letbane
Etableret i 2017
Stjernepladsen Station

Stjernepladsen Station er en letbanestation i Aarhus beliggende i bydelen Christiansbjerg. Stationen ligger på Randersvej ved Stjernepladsen. Den er udformet som en øperron beliggende midt på Randersvej og med adgang via et fodgængerfelt på pladsen. Midt på perronen er der en simpel overdækning med bænke og en rejsekort-billetautomat. Omgivelserne er især præget af boligblokke og karreer, men også virksomheden COWI har letbane til døren.

Strækningen mellem Aarhus H og Universitetshospitalet, hvor stationen ligger, åbnede den 21. december 2017.

Galleri

Noter 

Stationer på Aarhus Letbane
Etableret i 2017
Stockholmsgade Station

Stockholmsgade Station er en letbanestation i Aarhus beliggende i bydelen Christiansbjerg. Stationen ligger på Randersvej ved krydset med Stockholmsgade. Stationen er anlagt midt på vejen og består af to sideliggende perroner. De er anbragt på hver sin side af krydset med en placering umiddelbart efter dette set i forhold til køreretningen. Adgang sker via fodgængerfelterne i krydset. På hver perron er der en kort overdækning med bænke og på perronen i retning mod Aarhus H desuden en rejsekort-billetautomat. Omgivelserne er en blanding af boligblokke og villaer samt en række supermarkeder og andre forretninger langs den østlige side af Randersvej.

Strækningen mellem Aarhus H og Universitetshospitalet, hvor stationen ligger, åbnede den 21. december 2017.

Galleri

Noter 

Stationer på Aarhus Letbane
Etableret i 2017
Vandtårnet Station

Vandtårnet Station, med undernavnet Ringvejen, er en letbanestation i Aarhus beliggende i bydelen Christiansbjerg. Stationen ligger på Randersvej ved krydset med Hasle Ringvej. Stationen er anlagt midt på vejen og består af to sideliggende perroner. De er anbragt på hver sin side af krydset med en placering umiddelbart efter dette set i forhold til køreretningen. Adgang sker via fodgængerfelterne i krydset. På hver perron er der en kort overdækning med bænke og en rejsekort-billetautomat.

Stationen er opkaldt efter Vandtårnet på Randersvej, der står overfor den nordlige perron. Et skilt på stationen fortæller, hvordan vandtårnet blev opført ved den daværende kommunegrænse i 1907-08 for at skaffe vand til den hastigt voksende by. Det 38 meter høje tårn blev taget ud af brug i 1980 men står stadig som et markant fikspunkt i området. Omgivelserne udgøres i øvrigt af Århus Akademi og af kvarterer med henholdsvis boligblokke og villaer.

Strækningen mellem Aarhus H og Universitetshospitalet, hvor stationen ligger, åbnede den 21. december 2017.

Galleri

Noter 

Stationer på Aarhus Letbane
Etableret i 2017
Nehrus Allé Station

Nehrus Allé Station er en letbanestation i Aarhus beliggende i bydelen Christiansbjerg. Stationen ligger på Nehrus Allé ved krydset med Randersvej. Stationen er anlagt midt på vejen og er udformet som en øperron med adgang via fodgængerfeltet i krydset. Midt på perronen er der en simpel overdækning med bænke og en rejsekort-billetautomat. Stationen betjener blandt andet DR's mediehus nord for Nehrus Allé og Aarhus Techs hovedafdeling på den modsatte side. Desuden ligger der flere boligblokke vest for krydset.

Strækningen mellem Aarhus H og Universitetshospitalet, hvor stationen ligger, åbnede den 21. december 2017.

Galleri

Noter 

Stationer på Aarhus Letbane
Etableret i 2017
Olof Palmes Allé Station

Olof Palmes Allé Station er en letbanestation i Aarhus beliggende i bydelen Christiansbjerg. Stationen ligger på Olof Palmes Allé. Den er anlagt midt på vejen og er udformet som en øperron med adgang via fodgængerfelter. Midt på perronen er der en simpel overdækning med bænke og en rejsekort-billetautomat. Stationen bærer i øvrigt præg af, at vejen har en stigning, så perronen skråner lidt.

Desuden ligger der en række boligkarréer umiddelbart nord for stationen.

Strækningen mellem Aarhus H og Universitetshospitalet, hvor stationen ligger, åbnede den 21. december 2017.

Galleri

Noter 

Stationer på Aarhus Letbane
Etableret i 2017
Aarhus Universitetshospital Station

Aarhus Universitetshospital Station (også kaldet Universitetshospitalet og AU Hospital) er en letbanestation i Aarhus beliggende i forstaden Skejby. Stationen består af tre spor med to perroner mellem dem, så den både kan håndtere letbanetog, der skal videre mod nord eller syd, og dem, der ikke skal længere. Fra stationen er der gangstier til Aarhus Universitetshospital vest for stationen og erhvervsområdet ved Hedeager øst for. Desuden ligger der en nyanlagt supercykelsti langs med letbanen, begyndende ved krydset med Brendstrupgårdsvej lige syd for stationen.

Den første del af letbanen mellem Aarhus H og Universitetshospitalet åbnede den 21. december 2017. Strækningen videre til Lisbjerg åbnede 25. august 2018.

Efter at letbanen er kommet i fuld drift, kører der otte tog i timen hver retning i dagtimerne på hverdage, eller cirka et tog hver 7,5 minut, på strækningen mellem Aarhus H og Universitetshospitalet.

Galleri

Noter 

Stationer på Aarhus Letbane
Etableret i 2017
Jákup á Borg

Jákup á Borg (født 26. oktober 1979) er en færøsk forhenværende fodboldspiller, der spillede som midtbanespiller eller angriber, senest for B36 Tórshavn, hvor han også spillede i barndoms- og ungdomsårene. Han har spillet tredieflest landskampe for Færøernes fodboldlandshold.

Karriere

Klub 
Á Borg debuterede som seniorspiller den 28. april 1996, da han spillede for B36 Tórshavn som forsvarsspiller, men snart blev hans foretrukne plads som angriber eller kantspiller. Han var til prøvetræning hos Liverpool og Watford og blev på et tidspunkt udlånt til den danske klub Odense BK, men han vendte hjem igen efter at have spillet kun en kamp for OB. Á Borg var topscorer i den færøske liga i 1998 og 1999.

I 2006 blev han Årets fodboldspiller på Færøerne. I 2015 startede han på sin 20. sæson i den færøske liga.

á Borg blev topscorer til alle tider i den færøske liga den 12. april 2015, da han scorede sit 148. mål i sin 20. sæson i den færøske liga.

Udover at have spillet for B36 Tórshavn, har Jákup á Borg spillet for HB Tórshavn i fire år fra 2004-08 og en enkelt kamp for Odense BK. I august 2016 bekendtgjorde han, at han nu ville slutte sin aktive fodboldkarriere, efter at 2016-sæsonen var slut.

International 
Jákup á Borg fik sin debut på Færøernes fodboldlandshold i august 1998 i en EM-kvalifikationskamp mod Bosnien. Han har spillet 62 landskampe og skoret 2 mål og har repræsenteret sit land i 23 VM-kvalifikationskampe. Han spillede normalt på højre kant på landsholdet.

Han bekendtgjorde i juli 2010, at han ville trække sig tilbage fra international fodbold og ville spille sin sidste kamp mod Estland i august 2010.

Internationale mål 
Målscoring og resultater fra Færøerne listes først.

Referencer

Eksterne henvisninger 
 

Fodboldspillere fra B36
Fodboldspillere fra Havnar Bóltfelag
Personer fra Thorshavn
Gl. Skejby Station

Gl. Skejby Station, med undertitlen Agro Food Park, er en letbanestation i Aarhus beliggende i forstaden Skejby. Stationen ligger ved Herredsvej, umiddelbart syd for krydset med Skejbybakkevej. Stationen består af to spor med hver sin sideliggende perron. Den ligger i den vestlige udkant af Skejby, lidt sydvest for den gamle bydel. Området syd for stationen er udlagt som byudviklingsområde.

Strækningen mellem Universitetshospitalet og Lisbjerg, hvor stationen ligger, var forventet åbnet i december 2017. På grund af manglende sikkerhedsgodkendelse blev åbningen imidlertid udskudt på ubestemt tid. I stedet åbnede strækningen for driften 25. august 2018, efter at de nødvendige godkendelser forelå.

Noter 

Stationer på Aarhus Letbane
Etableret i 2017
Humlehuse Station

Humlehuse Station er en letbanestation i Aarhus beliggende nær forstaden Skejby. Stationen består af to spor med hver sin sideliggende perron og ligger, hvor letbanen krydser Humlehusvej. Ved anlæggelsen består omgivelserne hovedsageligt af marker og enkelte bygninger. Områderne på begge sider af letbanen er imidlertid udlagt til byudvikling med henblik på erhvervsbyggeri. Derudover er der blevet anlagt en supercykelsti sammen og parallelt med letbanen.

Strækningen mellem Universitetshospitalet og Lisbjerg, hvor stationen ligger, var forventet åbnet i december 2017. På grund af manglende sikkerhedsgodkendelse blev åbningen imidlertid udskudt på ubestemt tid. I stedet åbnede strækningen for driften 25. august 2018, efter at de nødvendige godkendelser forelå.

Noter 

Stationer på Aarhus Letbane
Etableret i 2017
Klokhøjen Station

Klokhøjen Station er en letbanestation i Aarhus beliggende syd for forstaden Lisbjerg. Stationen består af to spor med hver sin sideliggende perron og ligger lige syd for, hvor letbanen krydser vejen Klokhøjen på en bro. Området omkring stationen er ubebygget, men der er etableret et Parker og Rejs-anlæg på den østlige side af stationen, mens områderne vest og nord for er udlagt til byudvikling. Derudover er der blevet anlagt en supercykelsti sammen og parallelt med letbanen.

Ved anlæggelsen af letbanen var det nødvendigt at etablere et længere forløb med broer og dæmninger gennem området. Begyndende fra syd anlagdes en 347 meter lang bro over Søftenvej og naturområdet Egådalen, en 69 meter lang bro over Djurslandmotorvejen og en 76 meter lang bro over Klokhøjen. Alle broer er mere end 15 meter brede, da de også skal benyttes af supercykelstien. Derudover er der blevet anlagt en sti og en faunapassage under letbanen nord for Klokhøjen. Endelig er Egåen blevet flyttet over et forløb på ca. 100 meter for at få bedre plads til bropillerne og for at forbedre de fysiske forhold for åen.

Strækningen mellem Universitetshospitalet og Lisbjerg, hvor stationen ligger, var forventet åbnet i december 2017. På grund af manglende sikkerhedsgodkendelse blev åbningen imidlertid udskudt på ubestemt tid. I stedet åbnede strækningen for driften 25. august 2018, efter at de nødvendige godkendelser forelå.

Noter 

Stationer på Aarhus Letbane
Etableret i 2017
Lisbjerg Bygade Station

Lisbjerg Bygade Station er en letbanestation i Aarhus beliggende ved forstaden Lisbjerg. Stationen består af to spor med en øperron imellem, der ligger lige syd for Ole Lund Kirkegaards Allé, hvor letbanen deler sig i to mod henholdsvis Lisbjergskolen og Lystrup. Stationen ligger lidt syd for den hidtidige bebyggelse i Lisbjerg, og de nærmeste omgivelser består primært af marker. Området omkring stationen og den nærliggende Lisbjergskolen er imidlertid udlagt til byudvikling.

Strækningen mellem Universitetshospitalet og Lisbjerg var forventet åbnet i december 2017, mens strækningen mellem Lisbjerg og Lystrup forventedes at åbne i foråret 2018. På grund af manglende sikkerhedsgodkendelse blev de to åbninger imidlertid udskudt på ubestemt tid. I stedet åbnede strækningen mellem Universitetshospitalet og Lisbjergskolen for driften 25. august 2018, efter at de nødvendige godkendelser forelå. Strækningen mellem Lisbjerg og Lystrup åbnede for driften 30. april 2019.

Da stationen åbnede, hed Ole Lund Kirkegaards Allé Lisbjerg Bygade. Den blev imidlertid omdøbt i 2020, da Aarhus Kommune besluttede, at 11 nye og eksisterende veje i området skulle opkaldes efter personer fra børnekulturlivet. I det her tilfælde altså Ole Lund Kirkegaard, der skrev flere kendte børnebøger.

Noter 

Stationer på Aarhus Letbane
Etableret i 2017